Izzue Islam

Muhammad Izzul Islam Mazlan (lahir 2 Jun 1990) ialah seorang pelakon, penyanyi dan pengacara lelaki Malaysia. Memulakan kerjaya seninya dengan berlakon dan seterusnya nyanyian dengan menyertai kumpulan Forteen. Beliau mula dikenali selepas memenangi anugerah Pelakon Lelaki Harapan di Festival Filem Malaysia ke-25 dan Hero Baru Terhebat di Anugerah Blokbuster 2. Namanya kian meningkat apabila diberikan tanggungjawab menggalas watak utama di dalam drama Sebenarnya, Saya Isteri Dia!.

Kehidupan awal 
Beliau dilahirkan pada hari Sabtu  2 Jun 1990 persamaan 8 Zulkaedah 1410 masihi sebagai Muhammad Izzul Islam bin Mazlan di Kota Bharu, Kelantan dan berkelulusan Sijil Pelajaran Malaysia (SPM).

Kerjaya

Forteen

Izzue Islam menyertai kumpulan Forteen sewaktu kumpulan ini ditubuhkan pada 2011. Kumpulan ini turut dianggotai Muhammad Ridzuan Sharifuddin (One), Saiful Ridzuan Abdul Hamid (Ariz) dan Mohd Arif Ameerais Azhar (Ameerais). Forteen mula dikenali umum setelah muncul bersama single "Berdua Bersatu" yang dkeluarkan pada 27 Ogos 2011.

EP sulung mereka, Kita dikeluarkan pada 19 Disember 2013 diterbitkan oleh KRU Records, mengandungi 6 lagu. Pada 2014, KRU Music mengumumkan bahawa Forteen bakal menganjurkan konsert buat pertama kalinya pada 29 Mac 2014 bagi menghargai peminat mereka Namun, pihak menganjur telah menunda konsert tersebut kepada tarikh baharu iaitu 26 April 2014 bagi menghormati kejadian pesawat MH370 yang hilang pada 8 Mac 2014. Pada Disember 2016, Izzue menafikan khabar angin mengatakan beliau keluar dari Forteen. Beliau muncul dengan single solo ciptaan sendiri berjudul "Bimbang". Izzue berkata: "Saya ingin cuba sesuatu yang baru dan bakat dalam bidang penciptaan lagu, alang-alang menulis saya menyanyikan sendiri lagu berkenaan.

Pada 18 November 2018, Izzue mengumumkan pengundurannya daripada Forteen selepas 7 tahun bersama. Keputusan itu dibuat kerana sudah tiada persefahaman antara ahli kumpulan lain.

Kerjaya solo
Sewaktu masih bersama Forteen, Izzue memulakan kerjaya solo dengan melancarkan single solo pertamanya, "Bimbang", ia menjadi lagu tema drama Tak Beli Tak Cinta. Ini kemudian diikuti oleh single kedua, "Sahabat" sebagai OST Megat Extend.

Pada 31 Januari 2018, Izzue melancarkan single ketiganya, "Muzik Tiduranku". Beliau berkata mengenai lagu ini kepada Berita Harian: "Lagu ini diinspirasikan daripada detik manis kali pertama saya berkenalan dengan isteri Awin Nurin. Bagaimanapun, ketika itu lagunya bukanlah seperti yang didengar hari ini. Liriknya berkisar kepada luahan rasa cinta, kasih dan rindu terhadap pasangan masing-masing. Lebih bermakna, melodi dan liriknya dihasilkan kami sendiri supaya perasaan itu lebih dirasai lagi". Sebuah muzik video telah diterbitkan bagi mempromosikan single ini.

Selepas meninggalkan Forteen, Izzue memberi tumpuan sepenuhnya kepada kerjaya solo. Beliau menyumbangkan lagu bertajuk "Kau" yang dipilih sebagai lagu tema filem XX Ray III arahan Aziz M. Osman. Pada 2 Jun 2020, sempena ulang tahun kelahirannya ke-30, Izzue melancarkan single terbaharu bertajuk "Biar" yang berkonsepkan pop rock. Muzik video rasminya telah meraih 77,000 tontonan.

Kerjaya lakonan

Izzue Islam memulakan kerjaya awalnya dalam bidang lakonan sebagai pelakon tambahan. Beliau menjayakan peranan undangan dalam tiga episod siri drama Pintu Taubat di Astro Oasis pada 2010.

Beliau membuat penampilan filem pertama melalui watak tambahan dalam filem Khurafat: Perjanjian Syaitan arahan Syamsul Yusof yang ditayangkan pada 13 Januari 2011. Izzue menjadi sebahagian dari barisan pelakon drama Cita & Cinta arahan Azma Aizal Yusoof lakonan Beto Kusyairy, Sharifah Amani, Chomel Fana, Nadia Aqilah dan Kefli Idir. Drama ini mengisahkan tentang kehidupan lima remaja yang berusia awal 20-an yang tinggal di Kuala Lumpur, ia bersiaran di TV9 pada 19 April 2011.

Beliau membintangi telefilem bertajuk Wakaf Dosa lakonan bersama Rosyam Nor yang memulakan tayangan pada Hari Raya Aidilfitri keempat 8 Jun 2019. Izzue memegang watak sebagai Danial Muhaimin, seorang pelakon baru yang mencemburui pelakon veteran bernama Bakri Zain.

Kehidupan peribadi
Beliau telah mendirikan rumahtangga bersama dengan pengurusnya, Awin Nurin pada 2 Jun 2013. Kumpulan nasyid Nowseeheart turut mempersembahkan lagu "Ku Harap Cinta" dalam majlis tersebut.

Filemografi

Filem

Drama

Telefilem

Web drama

Televisyen

Diskografi

Anugerah dan pencalonan

Nota kaki

Rujukan

Pautan luar 

 
 
 
 
 Saluran Izzue Islam di YouTube

Kelahiran 1990
Orang hidup
Pelakon lelaki Malaysia
Orang dari Kelantan
Penyanyi lelaki Malaysia
Pelakon lelaki Malaysia abad ke-21
Pelakon televisyen Malaysia
Pelakon filem Malaysia
Orang Malaysia berketurunan Melayu
Muslim Malaysia